**Bradul de Crăciun**

*MonicaBerglund*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La bradul de crăciun privind,

Cu luminițe colorate;

Lacrimi îmi curg împodobind,

Ideea de eternitate.

Crenguțele i le ating cu grijă,

Și-agăț pe ele tot ce-i mai frumos;

Mirosul de rășină-mi dă emoții,

Mă simt din nou copilul care-am fost.

Copiii mei acum m-animă,

Emoția împărtășind și ei;

Însă aș vrea pentru o clipă,

Să fiu cu bradul, numai eu.

În noaptea de Crăciun, privind spre brad,

Din plâns nu mă mai pot opri;

Când toată lumea s-a culcat,

Sub brad așez pachete mari cu jucării.

Luminile din brad le-aprind

Privind parcă spre infinit,

Și regăsindu-L pe Iisus

În fiecare dintre noi.